
JUDEŢUL CĂLĂRAŞI

CONSILIUL JUDEŢEAN CĂLĂRAŞI                                               

HOTĂRÂRE

pentru aprobarea modificării și completării  Organigramei și a Statului de funcţii 

ale Spitalului Județean de Urgență “Dr. Pompei Samarian” Călărași 

    Consiliul Judeţean Călăraşi, întrunit în şedinţa ordinară din 30.09.2026,

           Având în vedere:
 -  raportul Compartimentului Sănătate, înregistrat sub nr. 15356 din 15.09.2026;
 - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

 - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

             - adresa conducerii Spitalului Județean de Urgență “Dr. Pompei Samarian” Călărași, nr. 29199 din 14.09.2026, înregistrată la Consiliul Județean Călărași sub nr. 15352 din 15.09.2026;

             - prevederile Anexelor nr. 1 și 2 ale Hotărârii Consiliului Judeţean Călăraşi nr. 100 din 13.06.2018 privind aprobarea modificării și completării structurii organizatorice și aprobarea Organigramei, a Statului de funcţii şi Regulamentului de Organizare şi Funcţionare ale Spitalului Judeţean de Urgenţă “Dr. POMPEI SAMARIAN“ Călăraşi, cu modificările și completările ulterioare;

             - prevederile art. 6 din Ordinul ministerului sănătății nr. 1224/2010 privind aprobarea normativelor de personal pentru asistență medicală spitalicească, precum și pentru modificarea și completarea Ordinului ministerului sănătății nr. 1778/2006 privind aprobarea normativelor de personal, cu modificările și completările ulterioare;

             - prevederile pct. I, lit. A, nr. crt. 1 și lit. B, nr. crt. 29 și pct. II, nr. crt. 45 din Criteriile privind angajarea şi promovarea în funcții, grade şi trepte profesionale a personalului contractual din unitățile sanitare publice din sectorul sanitar, aprobate prin Ordinul ministrului sănătății nr. 1470/2011, cu modificările și completările ulterioare;

             - prevederile art. 15 lit. b) și c) din Normele Metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, aprobate prin Hotărârea Guvernului nr. 56/2009, cu modificările ulterioare;

 - prevederile art. 173 alin. (1) lit. a), d), f), alin. (2) lit. c) şi alin. (5) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
 În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
        Art. 1. – Se aprobă modificarea Statului de funcții al Spitalului Județean de Urgență “Dr. Pompei Samarian” Călărași, aprobat prin Hotărârea Consiliului Judeţean Călăraşi nr. 100/2018, cu modificările și completările ulterioare, prin transformarea următoarelor posturi vacante:

a) postul de medic specialist specialitatea pediatrie, din cadrul Secției Pediatrie, într-un post de medic rezident anul V specialitatea pediatrie, nr. crt. 610 din Statul de funcții;

b)  postul de sociolog principal, din cadrul Cabinetului Oncologie, într-un post sociolog debutant, nr. crt. 991 din Statul de funcții;

c) postul de asistent medical generalist (PL), din cadrul Laboratorului Microbiologie, într-un post de chimist debutant specialitatea chimie medicală, nr. crt. 892 din Statul de funcții;
d) postul de asistent medical debutant (PL), din cadrul Ambulatoriu Integrat–Cabinet Chirurgie Generală, într-un post de asistent medical generalist (PL), nr. crt. 33 din Statul de funcții.
       Art. 2. – Se aprobă modificarea Statului de funcții al Spitalului Județean de Urgență “Dr. Pompei Samarian” Călărași, aprobat prin Hotărârea Consiliului Judeţean Călăraşi nr. 100/2018, cu modificările și completările ulterioare, prin transformarea în vederea promovării, a următoarelor posturi:

a) postul de medic specialist specialitatea reabilitare medicală, din cadrul Laboratorului BFT–Ambulatoriu Integrat, într-un post de medic primar specialitatea medicină fizică și de reabilitare, nr. crt. 17 din Statul de funcții;

b) postul de asistent medical debutant (PL), din cadrul Secției Obstetrică Ginecologie– Sala de Nașteri Aseptică, într-un post de asistent medical generalist (PL), nr. crt. 385 din Statul de funcții;
c) postul de asistent medical debutant (PL), din cadrul Secției Neonatologie– Compartimentul Premeaturi, într-un post de asistent medical generalist (PL), nr. crt. 794 din Statul de funcții;

d) postul de asistent medical debutant (PL), din cadrul Blocului Sterilizare, într-un post de asistent medical generalist (PL), nr. crt. 935 din Statul de funcții;

e) postul de asistent medical debutant (PL), din cadrul Blocului Sterilizare, într-un post de asistent medical generalist (PL), nr. crt. 938 din Statul de funcții;

f) postul de asistent medical debutant (PL), din cadrul Bucătăriei Dietetice, într-un post de asistent medical generalist (PL), nr. crt. 996 din Statul de funcții;

g) postul de asistent social debutant (S), din cadrul Compartimentului Asistență Psihologică - Socială, într-un post de asistent social (S), nr. crt. 859 din Statul de funcții.

              Art. 3. – Se aprobă modificarea și completarea Organigramei și a Statului de funcții ale Spitalului Județean de Urgență “Dr. Pompei Samarian” Călărași, aprobate prin Hotărârea Consiliului Judeţean Călăraşi nr. 100/2018, cu modificările și completările ulterioare, prin înființarea următoarelor posturi:
a) două posturi de registrator medical în cadrul Biroului Internări–Ambulatoriu Integrat, nr. crt. 90 și 91 din Statul de funcții;
b)  un post de sociolog debutant (S) în cadrul Biroului Internări–Ambulatoriu Integrat, nr. crt. 92 din Statul de funcții;

c) un post de brancardier în cadrul Secției Boli Infecțioase, nr. crt. 605 din Statul de funcții;

d)  două posturi de infirmieră în cadrul Secției Boli Infecțioase, nr. crt. 606 și 607 din Statul de funcții.

         Art. 4. – Spitalul Județean de Urgență “Dr. Pompei Samarian” Călărași va duce la îndeplinire prezenta hotărâre.

              Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călăraşi, Compartimentului Sănătate și Spitalului Județean de Urgență “Dr. Pompei Samarian” Călărași.
   PREŞEDINTE,

 ec. Vasile ILIUȚĂ                                                                     CONTRASEMNEAZĂ,
                                                                          

                                                                               SECRETARUL GENERAL AL JUDEŢULUI,                                                                                                                                      

                                                                                                Anca–Mirela ȘTEFĂNESCU
Nr. 229 

